પ્રથમ દ્રષ્ટીએ વેદ અનેક દેવોની સ્તુતિઓનો સંગ્રહ જણાય છે, પરંતુ વેદના જ્ઞાનને સંપૂર્ણ સમજીએ તો જણાય છે કે વેદમાં અનેક દેવોની પ્રાર્થના હોવા છતાં મુખ્યત્વે એકેશ્વરવાદનો સિદ્ધાંત છે. વાસ્તવમાં ભગવાનના અસંખ્ય અવતારો અને સ્વરૂપો, તેત્રીસ કરોડ દેવતા વિગેરે વાતો મહાભારતકાળ પછીના સમયમાં રચાયેલાં પુરાણોમાં કરેલી છે. આપણા મૂળગ્રંથ “વેદ” મુજબ તો પરમાત્મા જ એક દેવ છે અને તે જ અનેક દેવોનાં નામ અને સ્વરૂપ ધારણ કરે છે.